Theopompos z Tesálie

Theopompos (Theopompos) bol olympijský víťaz v behu na jedno stadion v roku 436 pred Kr.Diodoros, Bibliotheca historia, 12,33.Eusebios, Kronika 2,193.Mark Golden, Sport in the Ancient World from A to Z, str. 164

Theopompos z Tesálie bol na 86. olympijských hrách v roku 436 pred Kr. korunovaný olivovým vencom za víťazstvo v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. v roku 776 pred Kr. a bol hlavným pretekom aj po zavedení ďalších súťažných disciplín. Menom víťaza tohto preteku sa označovala celá olympiáda.

Záznam o olympijskom víťazstve Theopompa je uvedený v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch. Olympijské víťazstvo Theopompa zaznamenal aj historik Diodoros, aby tak datoval rok, v ktorom sa začala vojna medzi Korintom a Korkyrou o Epidamnos.

Podľa odborníkov je pravdepodobné, že Platónom uvedený atlét Diopompos, ktorý sa počas tréningu zdržiaval sexu, je totožný s olympionikom Theopompom.Platón, Laios, 8,840a 

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v behu na jedno stadion